આ મુદ્દે રજુ થયેલા પ્રશ્ન બાદ સ્થાનિક અધિકારીઓ અને પાલિકા દ્વારા સંકલન સાધીને દબાણો અને ટ્રાફિકનો પ્રશ્ન હલ કરવા ફળદુએ ટકોર કરી હતી. કાણેટીના રહીશ ધર્મેન્દ્રસિંહ વાઘેલાએ તાલુકા સહિત કાણેટી ગામમાં થયેલા જમીન રિ-સરવેમાં અનેક ખેડૂતોની જમીનમાં ક્ષેત્રફળ ઘટી ગયા છે આ મુદ્દે ગ્રામજનો સહિત ધર્મન્દ્રસિંહે લેન્ડ રેકર્ડ અમદાવાદ સહિત અનેક સ્થળે રજુઆતો કરી હતી. તેમજ ના છુટકે આત્મવિલોપનની પણ ચીમકી ઉચ્ચારી હતી છતાં ખેડૂતના આ પ્રશ્નનો હજુ સુધી કોઇ જ ઉકેલ ન આવતો હોવાની રજુઆત કરતા કલેક્ટરે આ પ્રશ્ન હલ કરવાની ખાતરી આપી હતી. આ ઉપરાંત નળકાઠાના ગામોને નર્મદાના કમાન વિસ્તારમાં સમાવીને ખેડૂતોને પાકવીમો અને પાક નુકસાનીનું વળતર મુદ્દે ઉગ્ર રજુઆત બાદ કૃષિમંત્રીએ સમીક્ષા કરવા અધિકારીને સૂચન કર્યુ હતું.